
Ministru kabineta sēdes protokollēmums

Informatīvais ziņojums "Informatīvais ziņojums “Par Latvijas Republikas ārējās robežas stiprināšanas risinājuma izvērtējumu un turpmāko rīcību”"

· 1. Pieņemt zināšanai un atbalstīt satiksmes ministra iesniegto informatīvo ziņojumu.
·  
· 2. Atbalstīt informatīvajā ziņojumā "Par Latvijas Republikas ārējās robežas stiprināšanas risinājuma izvērtējumu un turpmāko rīcību" ietverto pirmā, otrā un trešā posma risinājumu realizāciju.
· 3. Noteikt Satiksmes ministriju par atbildīgo institūciju Informatīvajā ziņojumā “Par Latvijas Republikas ārējās robežas stiprināšanas risinājuma izvērtējumu un turpmāko rīcību" ietvertā risinājuma pirmā posma ieviešanā. Finanšu ministriju (Valsts ieņēmumu dienests), Iekšlietu ministriju (Valsts robežsardze), Zemkopības ministriju (Pārtikas un veterinārais dienests) noteikt par līdzatbildīgajām iestādēm informatīvajā ziņojumā norādītā risinājuma pirmā posma ieviešanā.
· 4. Noteikt, ka pirmā posma realizācijai piemērojams Ārējās sauszemes robežas infrastruktūras izbūves likuma regulējums, tostarp likumā paredzētais iepirkumu piemērošanas princips.
· 5. Noteikt, ka risinājuma ietvaros izveidotās Vienotās informācijas sistēmās pārzinis ir Satiksmes ministrija.
· 6. Noteikt, ka Satiksmes ministrija valsts pārvaldes iekārtas likuma noteiktajā kārtībā deleģē Valsts akciju sabiedrību "Latvijas Valsts radio un televīzijas centrs"  nosakot, ka 32 mēnešu laikā tiek izveidots un uzturēts iepriekš pieteikšanās risinājums sauszemes ārējās robežas RŠV un nosakot, ka ieviešanai nepieciešamo 2 500 000 EUR avots ir Eiropas Reģionālās attīstības fonda un valsts budžeta finansējums. Valsts sabiedrība ar ierobežotu atbildību “Autotransporta direkcija” nodrošina robežšķērsošanas iepriekš pieteikšanās e-pakalpojuma sniegšanu.
· 7. Noteikt, ka par Satiksmes ministrijai nepieciešamo papildu finansējumu “Par Latvijas Republikas ārējās robežas stiprināšanas risinājuma izvērtējumu un turpmāko rīcību" ietvertā risinājuma pirmā posma uzturēšanai Satiksmes ministrija budžeta sagatavošanas procesā iesniedz priekšlikumus par prioritārajiem pasākumiem Ministru kabinetā likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas procesā, paredzot 2026. gadā 100 000.00 EUR, 2027.gadā un turpmākajos gados 400 000.00 EUR risinājuma pirmā posma uzturēšanai.
· 8. Noteikt, ka Satiksmes ministrija budžeta sagatavošanas procesā iesniedz priekšlikumus par Valsts sabiedrībai ar ierobežotu atbildību “Autotransporta direkcija” robežšķērsošanas iepriekš pieteikšanās e-pakalpojuma sniegšanas nodrošināšanai nepieciešamo finansējumu ______ EUR Ministru kabinetā likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas procesā, paredzot 2026. gadā _____ EUR, 2027.gadā un turpmākajos gados ____ EUR risinājuma uzturēšanai.
· 9. Noteikt, ka Satiksmes ministrija budžeta sagatavošanas procesā iesniedz priekšlikumus par Valsts sabiedrībai ar ierobežotu atbildību “Autotransporta direkcija” robežšķērsošanas iepriekš pieteikšanās e-pakalpojuma starpnodevuma uzturēšanas nodrošināšanai nepieciešamo finansējumu Ministru kabinetā likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas procesā, paredzot 52500 EUR 2025. un 52500 EUR 2026.gadā.
· 10. Noteikt, ka Iekšlietu ministrija sadarbībā ar Finanšu ministriju, Zemkopības ministriju un Satiksmes ministriju izstrādā un _________  ministram līdz 2024.gada 1. jūlijam iesniedz Ministru kabinetā grozījumus normatīvajos aktos, paredzot robežšķērsošanas iepriekš pieteikšanās e-pakalpojuma izveidi, nodrošināšanu un izmantošanu.
· 11. Iekšlietu ministrijai sadarbībā ar Finanšu ministriju un Satiksmes ministriju sagatavot un Ministru kabinetā līdz 2024.gada __._______ iesniegt nepieciešamos grozījumus Latvijas Republikas valsts robežas likumā, nosakot:
· - pienākumu kravas transportlīdzekli reģistrēt rindā ārējās sauszemes robežas šķērsošanai,
· - iespējas kravas transportlīdzekli ārējās sauszemes robežas šķērsošanai reģistrēt iepriekš vai tieši pirms ārējās robežas šķērsošanas,
· - Satiksmes ministrijas kompetenci ārējās sauszemes robežas rindas administrēšanā un tiesības šo uzdevumu deleģēt,
· - noteikt e-pakalpojumu par maksas pakalpojumu,
· - deleģējumu Ministru kabinetam izdot noteikumus par kravas transportlīdzekļu rindas ārējās robežas šķērsošanai organizēšanas kārtību, reģistrēšanās kārtību, nosacījumus, iesniedzamo datu apjomu un to glabāšanas termiņus, institūciju piekļuves nosacījumus, pakalpojuma maksas noteikšanu.
· 12. trīs mēnešu laikā pēc 11. apakšpunktā noteiktā uzdevuma izpildes sagatavot un Ministru kabinetā iesniegt Ministru kabineta noteikumu projektu atbilstoši deleģējumam, vienlaikus atzīstot par spēku zaudējušiem Ministru kabineta 2010. gada 27. jūlija noteikumus Nr. 697 “Robežšķērsošanas vietas režīma noteikumi”.

